*LĒMUMA PROJEKTS*

**Par nolikuma “Sabiedrības iesaistei sabiedriskās kārtības un drošības nodrošināšanā” apstiprināšanu**

Pamatojoties uz Pašvaldību likuma 4. panta pirmās daļas 14. punktu, 10. panta pirmās daļas ievaddaļu,

Apstiprināt nolikumu “Sabiedrības iesaistei sabiedriskās kārtības un drošības nodrošināšanā.”

*Projekts*

 **Nolikums “Sabiedrības iesaistei sabiedriskās kārtības un drošības nodrošināšanā”**

1. Nolikuma mērķis ir:
	1. veicināt iedzīvotāju iesaisti sabiedriskās kārtības un drošības nodrošināšanā Alūksnes novada administratīvajā teritorijā, savlaicīgi ziņojot un sniedzot informāciju par iespējamiem likumpārkāpumiem;
	2. motivēt iedzīvotājus iesaistīties likumpārkāpumu atklāšanā;
	3. novērst pašvaldības īpašuma bojāšanu/apzīmēšanu, atkritumu izgāšanu neatļautās vietās, publiski izveidoto apstādījumu/puķudobju bojāšanu, u.c. tamlīdzīgus likumpārkāpumus;
	4. mazināt likumpārkāpumu skaitu Alūksnes novada administratīvajā teritorijā.
2. Iedzīvotāji, redzot likumpārkāpumu, tiek aicināti ziņot un palīdzēt identificēt pārkāpuma veicēju, iesūtot fotofiksācijas, videomateriālu vai cita veida informāciju uz e-pastu: pasvaldibas.policija@aluksne.lv vai WhatsApp lietotnes aplikāciju +371 29106990.
3. Ja personas sniegtā informācija (fotofiksācijas, videomateriāls, sniegtās liecības) vai cita rīcība ir bijusi noderīga, palīdzējusi likumpārkāpuma atklāšanā/vainīgās personas identificēšanā/saukšanai pie atbildības, personai tiek piešķirta līdz 100 EUR (viens simts *euro*) atlīdzība.
4. Pēc pašvaldības policijas ierosinājuma iesūtīto materiālu ne retāk kā reizi ceturksnī izvērtē pašvaldības izpilddirektora izveidota komisija, kas pieņem lēmumu par atlīdzības piešķiršanu.
5. Komisija personai piešķiramo atlīdzības apmēru nosaka pēc šī nolikuma 8. punktā noteiktajiem kritērijiem, izvērtējot likumpārkāpuma smagumu, iesniedzēja iesaisti, liecību sniegšanu likumpārkāpuma atklāšanā.
6. Pašvaldība apņemas neizpaust trešajām personām informāciju, ko tā saņēmusi.
7. Finansējums tiek piešķirts gadskārtējā budžeta šim mērķim paredzēto līdzekļu apjomā.
8. Personai piešķiramais atlīdzības apmērs pēc nodokļu nomaksas:
	1. 30 EUR (trīsdesmit *euro*) apmērā - likumpārkāpuma, nodarījuma/īpašuma zaudējumu apmērs ir no 20 EUR līdz 100 EUR un iesniedzējs iesaistījies likumpārkāpuma atklāšanā;
	2. 70 EUR (septiņdesmit *euro*) apmērā – likumpārkāpuma, nodarījuma/īpašuma zaudējuma apmērs ir no 100 EUR līdz 1 (vienai) minimālajai mēnešalgai, un iesniedzējs sniedzis būtisku informāciju/ pierādījumus likumpārkāpuma atklāšanā;
	3. 100 EUR (viens simts *euro*) apmērā – likumpārkāpuma, nodarījuma/īpašuma zaudējuma apmērs pārsniedz 1 (vienu) minimālo mēnešalgu, un iesniedzējs sniedzis būtisku informāciju/ pierādījumus likumpārkāpuma atklāšanā.
9. Nolikums stājas spēkā ar 2024. gada 1. janvāri.